הוועדה המסדרת, כנסת 21, פרוטוקול מספר 15, 2019-06-27 09:30

מכלוף מיקי זוהר: שלום.

מכלוף מיקי זוהר: אני מתכבד לפתוח את ישיבת הוועדה המסדרת בנושא:

מכלוף מיקי זוהר: הצעה בדבר הרכב ועדת החינוך, התרבות והספורט.

מכלוף מיקי זוהר: לאור האירועים ולאור פתיחת שנת הלימודים בעוד כחודשיים, אנחנו נדרשנו להקים ועדה – ועדה זמנית, לא יודע איך להגדיר אותה, ועדה רגילה.

אתי בן יוסף: ועדה רגילה.

מכלוף מיקי זוהר: ועדה רגילה לחינוך.

מכלוף מיקי זוהר: פנינו בעניין הזה גם לוועדת ההסכמות והגענו להסכמה קואליציה-אופוזיציה, ולכן ההרכבים שנקבעו בהתאם להסכמות הם שלליכוד-כולנו יהיו חמישה נציגים בוועדה, איחוד מפלגות הימין – אחד, יהדות התורה – אחד, ש"ס – אחד, ישראל ביתנו – אחד, כחול לבן – ארבעה, הרשימה המשותפת – אחד, מפלגת העבודה – אחד.

מכלוף מיקי זוהר: יש פה את המכתב, מי שמעוניין יכול לראות.

אתי בן יוסף: הם לא נקראים הרשימה המשותפת.

מכלוף מיקי זוהר: לא הרשימה המשותפת, סליחה.

מכלוף מיקי זוהר: הרשימות הערביות.

יעקב מרגי: כלל הרשימות.

יעקב מרגי: נציגות.

מכלוף מיקי זוהר: לשתי הסיעות – נציג אחד.

דן מרזוק: נכון.

דן מרזוק: זו סיעה אחת בכנסת, קוראים לה חדש-תע"ל, לה יש נציג אחד, אבל אני אשמח אם נקרא את הסדר.

מכלוף מיקי זוהר: כן.

מכלוף מיקי זוהר: הוועדה המסדרת החליטה מתוקף סמכותה לפי סעיף 2(א)(ג) לחוק הכנסת, התשנ"ד-1994, להביא לאישור הכנסת הצעה בדבר הרכב ועדת החינוך, התרבות והספורט.

מכלוף מיקי זוהר: בוועדה יכהנו 15 חברי כנסת לפי ההרכב הבא: סיעת הליכוד, חמישה חברים: עוזי דיין, קטי שטרית, קרן ברק, אוסנת מארק ושלמה קרעי; סיעת כחול לבן, ארבעה חברים: מיכאל ביטון, קארין אלהרר, עומר ינקלביץ' וגדי יברקן; סיעת ש"ס, חבר אחד: יעקב מרגי; סיעת יהדות התורה, חבר אחד: יעקב טסלר, יש לו ממלא מקום, יצחק פינדרוס; סיעת חד"ש-תע"ל, חבר אחד: יוסף ג'בארין; סיעת העבודה, חבר אחד: טל רוסו; סיעת ישראל ביתנו, חבר אחד: יבגני סובה; סיעת איחוד מפלגות הימין, חברה אחת: עידית סילמן.

מכלוף מיקי זוהר: הוועדה המסדרת החליטה להמליץ כי בראש הוועדה יעמוד חבר הכנסת יעקב מרגי, שהוא כמובן יושב-ראש ועדת החינוך של הכנסת הקודמת, והוא ייבחר על-ידי הוועדה עצמה בישיבתה הראשונה.

מכלוף מיקי זוהר: אני צריך להיות נוכח?

דן מרזוק: כן.

מכלוף מיקי זוהר: אני חייב או אפשר מישהו אחר במקומי?

דן מרזוק: חייב להיות לפי התקנון יושב-ראש ועדת הכנסת.

מכלוף מיקי זוהר: מתי אתה מקיים דיון ראשון?

יעקב מרגי: ביום שני זה האישור במליאה.

יעקב מרגי: זה חייב לעבור אישור מליאה.

אתי בן יוסף: הצבעה.

יעקב מרגי: הצבעת מליאה.

יעקב מרגי: ביום שלישי זה המועד הכי קרוב.

מכלוף מיקי זוהר: תתאם איתי בבקשה את המועד.

יואב בן צור: בסיום המליאה.

יעקב מרגי: אי אפשר.

נועה בירן-דדון: אחרי ההודעה למליאה.

דן מרזוק: צריך לתת הודעה לחברי הוועדה.

יעקב מרגי: צריך להודיע.

מכלוף מיקי זוהר: אני צריך לבוא לפתוח את הישיבה ולעשות הצבעה.

דן מרזוק: אני רוצה לומר לפרוטוקול בעקבות שאלות שנשאלנו.

דן מרזוק: לא מדובר בוועדת חינוך זמנית או בוועדת חינוך מיוחדת.

דן מרזוק: מדובר בוועדת חינוך קבועה, הוועדה הזאת תפעל עד לסיום כהונת הכנסת העשרים-ואחת, ללא יוצא מן הכלל.

דן מרזוק: אי אפשר לפזר אותה פתאום, זו ועדה שתפעל עד לסיום הכנסת.

מכלוף מיקי זוהר: בסדר גמור.

אורית פרקש הכהן: אבל הנושאים שהיא תעסוק בהם צריכים להיות מוגבלים, זו ממשלת מעבר.

יעקב מרגי: מוסכמים.

יעקב מרגי: בהסכמה.

דן מרזוק: כינוס הוועדה הוא בדיוק כמו שאנחנו מכנסים ועדות אחרות בפגרה, על-פי החלטה של ועדת הסכמות, ויושב-ראש הכנסת במידת הצורך.

קריאה: וארבעה ימים מראש.

דן מרזוק: נכון.

דן מרזוק: גם ארבעה ימים מראש, אלא אם כן פטר את הסיפור הזה יושב-ראש הכנסת.

מכלוף מיקי זוהר: עכשיו הצבעה.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: מי נמנע?

יעקב מרגי: אני מצביע במקום חבר הכנסת מלכיאלי.

יעקב מרגי: בעד – 5

יעקב מרגי: נמנעים – אין

מכלוף מיקי זוהר: ההחלטה התקבלה.

מכלוף מיקי זוהר: תודה רבה, הישיבה נעולה.